**Eric Savolainen** (s. 14. huhtikuuta 1993 Jämsä), joka tunnetaan paremmin käyttäjänimellään **Lakko**, on thaimaalais-suomalainen videopelejä pelaava ja vlogeja kuvaava suomenkielinen tubettaja. Lakko on Suomen tilatuin suomenkielinen tubettaja. Lakon YouTube-kanavalla oli huhtikuussa 2024 yli 887 000 tilaajaa ja yli 500 miljoonaa katselukertaa.

Ura
---

Savolaisen YouTube-ura alkoi vuonna 2011, kun hän julkaisi ensimmäisen videonsa *Tupakkalakko | L96A1 Sniper Action* pelistä *Call of Duty: Black Ops*. Seuraavana vuonna Savolainen alkoi pelata *Amnesia*-pelisarjaa. Hänen kanavansa oli tuolloin ylittänyt sadan tilaajan rajan. Samassa videossa hän paljasti äänensä ensimmäistä kertaa. 200 tilaajan kohdalla hän paljasti kasvonsa.*lähde?*

Savolainen on tehnyt lokakuusta 2012 lähtien videosarjaa *Pyhäpäivä lakkoillaan* YouTube-kanavallaan.*lähde?* Lakko sai vuonna 2012 ensimmäiset palkkansa tubettamisesta, jolloin hän liittyi erääseen kansainväliseen Youtube-yhteisöön. Hän sai palkkaa 50 euroa kuussa ja hankki ensimmäisen oman läppärinsä muutamaa kuukautta myöhemmin. Läppärin myötä hän sai nostettua videoidensa laatutasoa. Savolaisen YouTube-ura lähti nousuun vuonna 2013, kun hän ylitti 10 000 tilaajan rajan ja teki kanavansa nykyään toiseksi suosituimman videon *GTA V* -rapin. Tämän jälkeen hän nousi Suomen suosituimpien tubettajien joukkoon. *lähde?*

Savolainen liittyi vuoden 2015 alussa suomalaiseen Töttöröö Networkiin, josta lähtien hänen pääasiallinen työnsä on ollut tubettaja. Verkoston kautta Savolainen saa erilaisia tukia ja kertoo olleensa niistä tyytyävinen.

### Musiikkiura

Nost3 & Protro julkaisivat kesäkuussa 2015 *Bailandoo*-musiikkivideon, jossa vierailevat Savolainen ja Juuso "Herbalisti" Karikuusi.

Kesäkuussa 2016 Savolainen ja Herbalistina tunnettu Juuso Karikuusi tekivät oman kappaleen "Aamuyö" omakustanteena. Kappaleen musiikkivideo julkaistiin Karikuusen ja Savolaisen yhteis-YouTube-kanavalla "Lakko X Herba". Videota on katsottu yli kuusi miljoonaa kertaa.

Syyskuussa 2017 Savolainen julkaisi musiikkivideon "Lakko – Heyoo". Toukokuuhun 2022 mennessä video oli saavuttanut yli 2 miljoonaa katselukertaa.

Lokakuussa 2018 Savolainen ja Karikuusi julkaisivat yhdessä toisen kappaleen "Kyllä nyt vielä pelata pitää". Vuonna 2022 videolla oli yli miljoona katselukertaa.

### Suosio

Vuonna 2017 Savolainen oli Tubeconin teettämän tutkimuksen mukaan toiseksi seuratuin idoli 13–19-vuotiaiden nuorten keskuudessa.

Savolaisen YouTube-kanavalla oli helmikuussa 2024 yli 880 000 tilaajaa ja yli 500 miljoonaa katselukertaa. *GTA V -rap*-videon paikan kanavan suosituimpana videona ohitti kaksi tuntia kestävä Minecraft-pelivideo *Kaikkien aikojen Minecraft-video! (600 000 tilaajan Special)*. Kyseisellä videolla oli helmikuussa 2024 yli 6,1 miljoonaa näyttökertaa.

Savolainen on saanut viime aikoina*milloin?* suosiota erityisesti Minecraftiin liittyvistä videoistaan. Hänen Minecraft-videonsa ovat keränneet satojatuhansia ja osa jopa miljoonia katselukertoja.

Yksityiselämä
-------------

Savolaisen isä on suomalainen ja äiti thaimaalainen. Hän pelasi nuorempana kymmenen vuotta jalkapalloa. Myös pelaaminen ja videoiden tekeminen oli suuressa roolissa Savolaisen elämää jo lapsena. Hän on harrastanut myös mäkihyppyä.

Savolainen meni naimisiin 3. elokuuta 2018. Huhtikuussa 2021 Savolainen kertoi menettäneensä vaimonsa Julian kanssa heidän kaksi syntymätöntä lastaan. Hänellä on myös kaksi kissaa. Perhe asuu Kanta-Hämeen maakunnan alueella. He joutuivat muuttamaan Espoosta pois kotihäirinnän vuoksi. Vapaa-ajalla Savolainen on kertonut harrastavansa muun muassa hiihtämistä, jalkapalloilua ja kirjojen lukemista.

Savolainen on kertonut kokeneensa vakavaa työuupumusta ja stressiä tubettajan ammattiin kohdistuvista paineista. Uutinen herätti laajasti huolta Savolaisen hyvinvoinnista hänen seuraajiensa ja median keskuudessa. Savolaisen tulot vuonna 2022 oli lähes 100 000 euroa.

Palkinnot ja ehdokkuudet
------------------------

| Vuosi | Palkintogaala | Kategoria | Tulos | Vastaanottajat |
| --- | --- | --- | --- | --- |
| 2015 | Tubecon Awards | Vuoden miestubettaja | Voitto | Lakko |
| Vuoden pelikanava | Voitto |
| 2016 | Voitto |
| Vuoden video | Ehdokkuus |
| 2022 | Vuoden pelivaikuttaja | Voitto |
| Vuoden YouTube-vaikuttaja | Voitto |
| 2024 | Vuoden pelikanava |  |  |
| 10 vuotta Allstars |  |  |

Lähteet
-------

1. ↑  CoDTupakkaLakko YouTube.
2. ↑  Lakkoilija Twitch (twitch.tv). Viitattu 26.2.2022.
3. 1 2 3 4  Lakko youtube.com. Viitattu 17.1.2024.
4. ↑  Tubettaja: Lakko *Feedi.fi*. Viitattu 14.11.2021.
5. ↑  DRAW MY LIFE - 500K SPECIAL *Lakko - YouTube*.
6. ↑  Lappalainen, Elina: Soikku ja Lakko kiinnostavat mainostajia - Tubetähdet alkavat olla Suomessakin bisnes *Talouselämä*. 9.8.2015.
7. ↑   "Puhutaan thaita". Eric Savolainen (ohjaus), Eric Savolainen (käsikirjoitus). YouTube. Video verkossa. Viitattu 13.6.2023.
8. 1 2  Tiedätkö, keitä ovat Mmiisas ja Lakko? Tubecon selvitti nuorten seuratuimmat idolit *Yle Uutiset*.  20.4.2017. Viitattu 12.11.2017.
9. ↑  YouTube *youtube.com*. Viitattu 9.7.2020.
10. ↑  YouTube *youtube.com*. Viitattu 9.7.2020.
11. 1 2 3 4  Happonen, Riikka: Tubettaja Lakko | Kanta-​Hämeessä jo kolme vuotta viihtynyt Youtube-​tähti Eric Savolainen löysi rajansa käytyään burnoutin partaalla *Hämeen Sanomat*.  30.1.2023. Viitattu 17.1.2024.
12. ↑  Nost3 & Protro - Bailandoo (feat. Herbalisti, Lakko) YouTube
13. ↑  YouTube *youtube.com*. Viitattu 12.7.2021.
14. ↑  Savolainen, Eric: Lakko - Heyoo (Official Music Video) *YouTube*.  12.9.2017. Viitattu 20.5.2022.
15. ↑  YouTube *youtube.com*. Viitattu 9.7.2020.
16. ↑  KAIKKIEN AIKOJEN Minecraft-video! (600 000 Special) *youtube.com*.
17. ↑  YouTube *youtube.com*. Viitattu 9.7.2020.
18. ↑  Thaimaalaiset Suomen sosiaalisessa mediassa *thaimaansuomalainen.com*. Viitattu 10.10.2023.
19. ↑  Hartikainen, Nico: Suosikkitubettaja Lakko elättää itsensä ja avovaimonsa harrastuksellaan – Näin syntyy video! *Ilta-Sanomat*.  2.8.2016. Viitattu 17.1.2024.
20. ↑  Herkät hääkuvat! YouTube-tähti Lakko meni naimisiin – poseeraa onnellisena Julia-vaimonsa kanssa *Ilta-Sanomat*.  4.8.2018. Viitattu 4.8.2018.
21. ↑  Tubettaja-tähti Lakko, 28, menetti kaksi lastaan: Omisti videonsa "meidän kahdelle pikkuenkelille" *www.iltalehti.fi*. Viitattu 31.5.2021.
22. ↑  Syy sometaukoon selvisi: suosikkitubettaja Lakko menetti vaimonsa kanssa kaksi lasta - haluaa jakaa nyt oman tarinansa *www.seiska.fi*. Viitattu 31.5.2021.
23. ↑  Riikonen, Jose: Eric Savolaisen, 25, ammatti on tubettaja – Itkukohtaukset kertoivat, kun kroppa ei enää kestänyt huonosti arvostetun ammatin paineita *Helsingin Sanomat*.  30.9.2018. Viitattu 17.1.2024.
24. ↑  Suoranta, Outi: Tällainen on Youtube-tähti Eric "Lakko" Savolainen, 23, – videoilla jo sata miljoonaa katselukertaa *Aamulehti*.  2.1.2017. Viitattu 17.1.2024.
25. ↑  Lahtivuori, Sallamari: Jämsäläislähtöisen Eric "Lakko" Savolaisen tulot lähes 100 000 euroa – Poimimme tähän juttuun muutamia jämsäläisiä tai jämsäläislähtöisiä tunnettuja ihmisiä *Jämsän Seutu*.  9.11.2022. Viitattu 17.1.2024.
26. 1 2  Rautio, Samppa: Tässä ovat vuoden tubettajat ja vuoden vloggaaja – Lakko kahmi palkintoja *Yle.fi*.  15.8.2015. Viitattu 9.7.2020.
27. ↑  Tässä ovat Tubecon Awards -voittajat: Justimukselle ja Jaakko Parkkalille tuplavoitot *Yle.fi*.  13.8.2016. Viitattu 9.7.2020.
28. 1 2  Simoinen, Karoliina & Moilanen, Emmi: Tubecon Awards keräsi yli 700 000 yleisöääntä – tässä ovat voittajat! *Iltalehti*.  13.5.2022. Viitattu 27.5.2022.
29. ↑  Saarinen, Sonja: Tässä ovat Tubecon Awards -ehdokkaat.  *Iltalehti*, 20. maaliskuuta 2024 klo 22:48. Artikkelin verkkoversio.

Aiheesta muualla
----------------

* Lakon kanava YouTubessa

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Taiteenala | 
* MusicBrainz

 |
|  |
| Henkilöt | 
* Ritva
* Elonet

 |

 |